钦定古今图书集成/明伦汇编/官常典/第738卷 > 张瑛〈从父敬〉
## 钦定古今图书集成/明伦汇编/官常典/第738卷 > 张瑛〈从父敬〉

按《明外史忠义传》：“瑛字彦华，浙江建德人。永乐中举
于乡，入国学，除刑部主事，进员外郎。正统时，擢建宁
知府。邓茂七作乱，瑛为守御计甚备。贼二千馀迫城
结砦，四出剽掠。瑛率建安典史郑烈会都指挥徐信
军，分三路，乘雾袭之，斩首五百馀，遂拔其砦。进右参
政，仍知府事。烈亦迁主簿。茂七既诛，其党林拾得等”
转掠城下，瑛与从父敬御之。贼败，乘胜逐北，陷伏中，
敬死。瑛被执，大骂不屈死。诏赠福建按察使，赐祭，官
其子熙罗田主簿。弘治中，建宁知府刘玙请于朝，立
祠致祭。